ANUNȚ privind inițierea, organizarea și desfășurarea consultării publice a proiectului de hotărâre Banca Națională a Moldovei inițiază, începând cu data de 30.04.2024, consultarea publică a proiectului Hotărârii Comitetului executiv al Băncii Naționale a Moldovei ,,Pentru aprobarea Regulamentului privind sistemul de guvernanță a societăților de asigurare sau de reasigurare”. Necesitatea elaborării actului normativ privind sistemul de guvernanță a societăților de asigurare sau de reasigurare derivă din prevederile art. 34 alin. (5), art.35 alin.(9) lit. e), art. 36 alin. (16) art.38 alin. (4), art. 41 alin. (4), art.42 alin.(1) și art. 43 alin. (3) din Legea nr. 92/2022 privind activitatea de asigurare sau de reasigurare. Prevederile actului normativ vor oferi posibilitatea societăților de asigurare sau de reasigurare să elaboreze și să aplice un sistem de guvernanță în baza celor mai bune practici prudențiale care să asigure organizarea şi desfăşurarea cu prudenţă şi profesionalism a activităţii, în concordanţă cu natura, amploarea şi complexitatea acesteia. Proiectul a fost elaborat cu suportul experților din cadrul proiectului Twinning ”Strengthening supervision, corporate governance and risk management in the financial sector”. Proiectul transpune art. 258-260, 266-275 ( din art. 274 doar alin. (1)) din Regulamentul Delegat (UE) 2015/35 al Comisiei din 10 octombrie 2014 de completare a Directivei 2009/138/CE a Parlamentului European și a Consiliului privind accesul la activitate și desfășurarea activității de asigurare și de reasigurare (Solvabilitate II). Recomandările pe marginea proiectului hotărârii, supus consultării publice, pot fi expediate până la 25 mai 2024, pe adresa poștală: Banca Națională a Moldovei, bd. Grigore Vieru nr.1, MD-2005, mun. Chișinău sau în format electronic, pe adresa: official@bnm.md; secretariat@bnm.md Proiectul hotărârii şi nota informativă aferentă acestuia sunt disponibile pe pagina web a Băncii Naționale a Moldovei www.bnm.md. Limba Română